**Német Nemzetiségi Önkormányzat Mór Képviselő-testületének**

**5/2021. (I.29.) határozata**

**2019. évi költségvetési maradvány korrekciójára tárgyában**

A Kormány által 478/2020. (XI. 3.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

a határozat 1. melléklete szerinti tájékoztatást az államháztartás számviteléről szóló 4/2013. (I. 11.) Korm. rendelet 56./A. §. (3) bekezdése alapján tudomásul veszem.

Mór, 2021. január 29.

Erdei Ferenc

elnök

melléklet az 5/2021. (I.29.) határozathoz

**Jegyzőkönyv**

Készült: 2021. január 29-én a Móri Polgármesteri Hivatalban.

**Tárgy: Német Nemzetiségi Önkormányzat Mór (PIR 763534) 2019. évi maradvány korrekciójáról.**

Jelen vannak: Dr. Taba Nikoletta jegyző

Zámodics Péter gazdasági vezető

Képviselő-testület részéről: - Erdei Ferenc Elnök

Jegyzőkönyvi készítés törvényi felhatalmazása:

A Magyar Közlöny 2020. évi 292. számában kihirdetésre került az államháztartás számviteléről szóló 4/2013. (I. 11.) Korm. rendelet – továbbiakban: Áhsz. - és a Beruházás Előkészítési Alap felhasználásáról szóló 233/2018. (XII. 6.) Korm. rendelet módosításáról szóló 678/2020. (XII. 28.) Korm. rendelet, melynek 8.§-a alapján lehetőség nyílik az elfogadott 2019. évi költségvetési maradvány korrekciójára. A maradvány korrekcióról az Áhsz. 56/A. §. (3) bekezdése alapján jegyzőkönyvet kell készíteni, melyről az irányítószervet, a képviselő-testületet legkésőbb 2021. január 31-ig tájékoztatni kell.

Megállapítás:

Megállapítjuk, hogy az Áhsz. 17. melléklet 4. pont d.) pontja alapján levezetett korrigált maradvány összege viszonyítva a 2019. évi beszámoló 07/A űrlap 15. sorában szereplő, - a zárszámadási rendelettel elfogadott- maradvány összegéhez, a korrekció összege: **+1.000,- Ft** azaz **plusz egyezer** forint.

A maradvány összege a korrekció elvégzését követően: **2.230.470,- Ft**, mely megegyezik a 2020. évi 12. havi időközi költségvetési jelentés 07/K űrlapján kimutatott korrigált maradvány összegével.

A korrigált maradványt a könyvelésben is rendezni kell a 38/2013. (IX.19.) NGM rendelet 1. melléklet XII. Gazdasági események elszámolásai fejezet szerint, valamint átvezetni az Áht. 34.§ (4)-(5) bekezdése szerint a 2020. évi költségvetés módosításában

A jegyzőkönyv mellékletét képezi a költségvetési szerv 2020. évi 12. havi időközi költségvetési jelentésének 07/K űrlapja és a maradvány levezetését tartalmazó űrlap.

Ezen jegyzőkönyvvel egyidejűleg a képviselő-testület és a Kincstár tájékoztatása is megtörténik.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése alapján vészhelyzetben a települési önkormányzat képviselő-testületének feladat- és hatáskörét jelenleg a nemzetiségi önkormányzatok esetében az elnök gyakorolja figyelemmel a nemzetiségek jogairól szóló 2011 évi CLXXIX. tv. 153. §. (1) bekezdésében foglaltakkal, aki jelen esetben dönt ezen maradvány jóváhagyásáról.

K.m.f.

jegyző elnök gazdasági vezető